મધ્ય પ્રદેશના મોરેના જિલ્લાના ગામડાના ગરીબ કિસાનનો પુત્ર ધરમવીર પાલ ભારતીય ટીમને પ્રેક્ટિસ સત્ર વખતે ખૂબ મદદરૂપ થતો હોય છે. મેદાન પર બાઉન્ડરી લાઈનની બહાર બોલને કલેક્ટ કરવાની એની ઝડપ જોઈને કોઈ પણ વિસ્મય પામે. છેક ૨૦૦૪ની સાલથી એ ભારતીય ટીમની ભેગો જ રહેતો આવ્યો છે. સચીન તેંડુલકર, મહેન્દ્ર સિંહ ધોની, યુવરાજ સિંહ, વિરેન્દર સેહવાગ સહિત તમામ દિગ્ગજ તથા અન્ય ખેલાડીઓ એને વ્યક્તિગત રીતે ઓળખે છે, એને માન આપે છે. એને કોઈ પણ પ્રકારની તકલીફ ન પડે એનું ખેલાડીઓ બહુ ધ્યાન પણ રાખે છે.